कांग्रेस नेता संजय निरुपम ने प्रधानमंत्री मोदी के जीवन पर बनी फिल्म ‘चलो जीते हैं’ को महाराष्ट्र के स्कूलों में दिखाने के फैसले पर टिप्पणी करते हुए प्रधानमंत्री के बारे में अपशब्दों का प्रयोग किया था. मंगेश हडवले की फिल्म ‘चलो जीते हैं’ अगले मंगलवार को महाराष्ट्र के सभी स्कूलों में दिखाई जानी है. करीब आधे घंटे की ये डाक्यूमेंट्री फिल्म प्रधानमंत्री नरेंद्र मोदी पर बनी है. इसी फिल्म को स्कूलों में दिखाए जाने पर प्रतिक्रिया व्यक्त करते हुए संजय निरुपम ने मोदी को लेकर अपशब्द कहे थे.